આજે શુક્રવારે નવસારી ડીસ્ટ્રીક્ટ બાર એસોસીએશનના નેજા હેઠળ પ્રમુખ દિપક ગુપ્તાની આગેવાનીમાં વકીલો કલેક્ટરની અનઉપસ્થિતિમાં એડીશનલ કલેક્ટર કે.એસ.વસાવાને મળ્યા હતા. મુલાકાત દરમિયાન એડવોકેટ સાથે ડીએસપી ડૉ.પંડ્યાએ કરેલ કથિત ગેરવર્તણુંકની વાત કરી કલેક્ટરને ઉદ્દેશીને લખેલ લેખિત આવેદન પણ આપ્યું હતુ. જેમાં વકીલોએ ગુરૂવારની ઘટનામાં સમગ્ર વકીલ મંડળનું અપમાન કર્યાનું જણાવી ડીએસપી સામે પગલા લેવાની માંગ કરી હતી. સાથોસાથ એમ પણ જણાવ્યું હતુ કે, વકીલના કરાયેલા અપમાન બદલ તાત્કાલીક ડીએસપીની બદલી થવી જોઇએ તથા તેમણે માફી પણ માંગવી જોઇએ. વકીલ મંડળે તો ત્યાં સુધી કહ્યું કે આ પ્રકરણમાં જો કોઇ કાર્યવાહી નહીં થાય તો આવનારા દિવસોમાં ગાંધી ચિંધ્યા માર્ગે આંદોલન કરશે.